stanford-oval/wikipedia huggingface dataset:
Nantan

| Nantan (南丹市) |
| --- | --- |
 Kayabukinosato-Kitamuran historiallista kylää
 lippu:  Symboli
 Nantanin sijainti Kioton prefektuurissa
 Nantan
 Koordinaatit: 35°06′26.6″N, 135°28′13.2″E 
Valtio:  Japani
Alue:  Kansai
Prefektuuri:  Kioto
Pinta-ala:  
 – Kokonaispinta-ala:  616,40 km²
Väkiluku (2017):  32 507
 – Väestötiheys:  53 as./km²
Symbolit:  
 – Kukka:  Sakura
 – Puu:  Fagus crenata
 – Lintu:  Japaninkaapusieppo
Aikavyöhyke:  UTC+9
 
 www.city.nantan.kyoto.jp 
Infobox OKVirheellinen NIMI-arvo: 
Nantan (jap. 南丹市, Nantan-shi) on Japanin kaupunki Honshūn saarella Kansain alueella Kioton prefektuurissa. Se sijaitsee sisämaassa prefektuurin keskiosassa Kioton luoteispuolella. Nantanissa on 32 507 asukasta (vuonna 2017) ja sen pinta-ala on 616,40 neliökilometriä.
Kaupunkina Nantan on uusi: se muodostui vuoden 2008 alussa, kun Sonoben, Yagin, Hiyoshin ja Miyaman kunnat yhdistyivät. Kaupunki sai nimensä eteläisen (nan) Tanban (tan) mukaan. Nantanin alue on laaja ulottuen lännessä Hyōgon prefektuurin rajalta idässä Fukuin ja Shigan prefektuurien rajalle saakka.
Maantiede

Suuri osa kaupungin alueesta on vuoristoa, sillä se sijaitsee prefektuurin keskiosan ylängöllä, joka toimii vedenjakajana. Alueelta virtaa etelään Katsurajoki yhtyen Kiotossa Osakanlahteen laskevaan Yodojokeen. Ylängöltä pohjoiseen virtaa Yurajoki, joka laskee Japaninmereen.
Alueen maasto on pienien jokilaaksojen pilkkomaa vuoristoa. Korkeimmat huiput kohoavat yli 900 metrin korkeuteen Miyamassa, Fukuin ja Shigan prefektuurien rajalla. Laajin laakso on Sonoben ja Yagin seudulla kaupungin lounaisosassa.
Alueella on myös prefektuurin tärkeitä raakavesivarastoja, kun jokia on padottu Hiyoshin ja Ōnon altaiksi. Altaista saadaan myös vesivoimaa.
Talous

Vuoristoseudun tärkeä elinkeino on metsänhoito ja sahateollisuus. Alueella kasvaa Kioton prefektuurin nimikkopuu, kitayama-sugi. Sugi on suorarunkoinen havupuu, joka on merkittävä rakennussahatavaran tuotannossa.
Jokilaaksoissa viljellään riisiä. Parantuneet liikenneyhteydet ovat lisänneet etenkin Sonoben ja Yagin alueen laaksojen teollisuutta ja liike-elämää. Vuoristossa vaihteleva luonto ja jokien puhtaat latvavedet tarjoavat oivallisen mahdollisuuden retkeilyyn, joten siellä ovat matkailuun liittyvät palvelut nousseet lisäelinkeinoksi.
Nähtävyydet > Rurikei

Rurikei on ylänkö ja kaunis laakso, jonka maisema on valittu yhdeksi sadasta Japanin suojeltavista maisemakohteista. Siellä sijaitsee kylpylä, ulkoilualueita, kotieläinpuisto ja kukkapuutarha.
Nähtävyydet > Kayabukinosato

Kitamuran Kayabukinosato on perinnekylä, jossa suojellaan vanhaa maaseudun rakennuskulttuuria. Näkyvin piirre kylässä on, että talot ovat olkikattoisia.
Liikenne > Rautatie

Nantanin kautta kulkee JR Nishi-Nihon -yhtiön San’in-päälinja Kiotosta Fukuchiyamaan. Kaupungin alueen asemat ovat Yagi, Yoshitomi, Sonobe, Funaoka, Hiyoshi, Shinkyū-daigakumae ja Goma. Keskeisin asema on Sonobe.
Liikenne > Moottoritie

Nantanin kautta kulkee Kyōto-jūkan-moottoritie Kioton länsilaidalta Kyōtanbaan Kioton prefekturin keskiosassa. Moottoritie palvelee prefektuurin keski- ja pohjoisosien maantieliikennettä.
Aiheesta muualla

Kuvia tai muita tiedostoja aiheesta Nantan Wikimedia Commonsissa
Kaupungin internetsivut (japaniksi)
Newfoundlandin siirtomaa

Newfoundlandin siirtomaa (engl. Newfoundland Colony) oli aluksi Englannin kuningaskunnan ja lopulta Yhdistyneen kuningaskunnan siirtomaa, joka perustettiin samannimiselle saarelle nykyisen Kanadan alueelle vuonna 1610. Siirtomaasta tehtiin kruununsiirtomaa vuonna 1854 ja Britannian dominio vuonna 1907. Vuonna 1949 maa liittyi Kanadaan Newfoundlandin provinssina.
Aiheesta muualla

Kuvia tai muita tiedostoja aiheesta Newfoundlandin siirtomaa Wikimedia Commonsissa
Nighttime Birds

| Nighttime birds The Gathering |
| --- | --- | --- |

Studioalbumin tiedot
 Äänitetty : 17. helmikuu - 15. maaliskuu 1996, Woodhouse Studios
 Julkaistu: 6. kesäkuu 1997
 Tuottaja(t): Siggi Bemm ja The Gathering
 Tyylilaji: vaihtoehtorock, goottimetalli
 Kesto: 48.44
 Levy-yhtiö: Century Media
The Gatheringin muut julkaisut
| Mandylion 1995 | Nighttime birds 1997 | How to Measure a Planet? 1999 |
Nighttime Birds on alankomaalaisen The Gathering -yhtyeen neljäs studioalbumi, joka julkaistiin vuonna 1997 Century Media Records -levy-yhtiön nimissä. Albumista on julkaistu myöhemmin vuonna 2007 erikoisversio, jossa kaksi levyä. Erikoisversio on pakattu digipak-koteloon kuin kovakantinen kirja ja kansilehdet on sidottu keskiaukeamaan. Albumista on lisäksi julkaistu 1000 kappaleen LP-levyversio.
Kappalelista

| Alkuperäinen vuoden 1997 julkaisu |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | On Most Surfaces (Inuït) | 6.55 |  |  |  |  |  |  |  |
| 2. | Confusion | 6.33 |  |  |  |  |  |  |  |
| 3. | The May Song | 3.45 |  |  |  |  |  |  |  |
| 4. | The Earth Is My Witness | 5.31 |  |  |  |  |  |  |  |
| 5. | New Moon, Different Day | 6.07 |  |  |  |  |  |  |  |
| 6. | Third Chance | 5.26 |  |  |  |  |  |  |  |
| 7. | Kevin's Telescope | 3.23 |  |  |  |  |  |  |  |
| 8. | Nighttime Birds | 6.59 |  |  |  |  |  |  |  |
| 9. | Shrink | 4.01 |  |  |  |  |  |  |  |
| Japanilaisen version bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | Leaves (Live)  | 6.01 |  |  |  |  |  |  |  |
| 11. | Eléanor (Live)  | 6.42 |  |  |  |  |  |  |  |
| Vuoden 2007 uudelleenjulkaisun lisäkappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 10. | The May Song (Radio Edit) | 3.50 |  |  |  |  |  |  |  |
| 11. | The Earth Is My Witness (Edit) | 4.14 |  |  |  |  |  |  |  |
| 12. | Confusion (Live In Krakow) | 7.08 |  |  |  |  |  |  |  |
| 13. | The May Song (Live In Krakow) | 3.32 |  |  |  |  |  |  |  |
| 14. | New Moon, Different Day (Live In Krakow) | 6.03 |  |  |  |  |  |  |  |
| 15. | Adrenaline (Live In Krakow) | 4.06 |  |  |  |  |  |  |  |
| Vuoden 2007 uudelleenjulkaisun levy 2 |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | New Moon, Different Day (Demo/EROC Session) | 6.18 |  |  |  |  |  |  |  |
| 2. | Kevin's Telescope (instrumentaali)(Demo/EROC Session) | 4.47 |  |  |  |  |  |  |  |
| 3. | Shrink (Demo/EROC Session) | 3.59 |  |  |  |  |  |  |  |
| 4. | The Earth Is My Witness (Demo/EROC Session) | 6.09 |  |  |  |  |  |  |  |
| 5. | Diamond Box (instrumentaali)(Demo/EROC Session) | 4.41 |  |  |  |  |  |  |  |
| 6. | Nighttime Birds (Demo/EROC Session) | 7.02 |  |  |  |  |  |  |  |
| 7. | On Most Surfaces (Demo/EROC Session) | 7.30 |  |  |  |  |  |  |  |
| 8. | Hjelmar's (instrumentaali) (Demo/EROC Session) | 1.35 |  |  |  |  |  |  |  |
| 9. | In Power We Entrust The Love Advocated (Dead Can Dance cover) | 4.05 |  |  |  |  |  |  |  |
| 10. | When The Sun Hits (Slowdive cover) | 4.52 |  |  |  |  |  |  |  |
| 11. | Confusion (Demo/EROC Session) | 7.16 |  |  |  |  |  |  |  |
| 12. | Shrink (Alternate Version) | 2.14 |  |  |  |  |  |  |  |
| 13. | Adrenaline | 4.15 |  |  |  |  |  |  |  |
| 14. | Third Chance (Alternate Version) | 5.37 |  |  |  |  |  |  |  |
Esiintyjät

Anneke van Giersbergen – päävokalisti, kitara
René Rutten – kitarat/huilu
Jelmer Wiersma – kitarat
Frank Boeijen – koskettimet
Hugo Prinsen Geerligs – basso
Hans Rutten – rummut
Aiheesta muualla

Nighttime Birds Discogsissa. (englanniksi)
Albumi Nighttime Birds Encyclopaedia Metallum -sivustolla (englanniksi)
The Gathering
| --- | --- |
Studioalbumit:   Always...  Almost a Dance  Mandylion  Nighttime Birds  How to Measure a Planet?  if_then_else  Souvenirs  Home  The West Pole  Disclosure  Afterwords  Beautiful Distortion 
Kokoelmat:   Downfall – The Early Years  Accessories – Rarities and B-Sides  Sand and Mercury  TG25: Diving Into the Unknown
Ningbon ja Zhoushanin satama

Ningbon ja Zhoushanin sataman sijainti Kiinassa
Ningbon ja Zhoushanin satama eli Ningbo-Zhoushan satama (kiin. 宁波舟山港, LOCODE: CN NGB, CN NBP (Ningbo Pt) tai CN ZOS (Zhoushan)) on Kiinan itäosassa sijaitsevan Zhejiangin maakunnan kahden satamakaupungin, mantereen puoleisen yli seitsemän miljoonan asukkaan suurkaupunki Ningbon ja sen läheisen, noin miljoonan asukkaan saaristokaupunki Zhoushanin merisatamien yhdistämisen seurauksena toimintansa 1. tammikuuta 2006 aloittanut suursatama Itä-Kiinan meren rannalla. Laaja suursatama koostuu yli kahdestakymmenestä satama-alueesta.
Hiilisatamaa Ningbon ja Zhoushanin sataman Ningbon konttiterminaalissa
Ningbon ja Zhoushanin satama-alueiden kartta (kiinaksi).
Huomautus: Kuvan ylälaidassa sijaitseva, kartan yläpuolella sijaitsevaan Shanghaihin sillalla liittyvä satama-alue on Shanghain sataman Yangshanin konttiterminaali.
Öljytankkeri Ningbon ja Zhoushanin satamassa
Maailman suurin rahtisatama 2012–

Satama on rahtimääränsä puolesta noussut maailman kaikkein suurimmaksi satamaksi vuonna 2012. Euroopan suurimman sataman eli Rotterdamin sataman laatimalla satamalistalla Ningbon ja Zhoushanin satama sijoittui vuosina 2009–2011 kokonaisrahtimääränsä puolesta jo maailmanlistan toiselle sijalle Shanghain sataman jälkeen. Kiinan merikuljetustilaston (China Shipping Database) mukaan satama olisi vuosien 2012 ja 2013 rahtitilastoissa ohittanut jo Shanghain sataman ja nousi 809,8 miljoonalla rahtitonnillaan maailman suurimmaksi satamaksi.
Aiheesta muualla

Ningbo Port Co- Ltd:n sivusto (Arkistoitu – Internet Archive) (englanniksi) (nbport.com.cn)
Satama-alueella olevat alukset (AIS-tietojen mukaan) (englanniksi) (marinetraffic.com)
Ports merge to forge world's 3rd biggest (Arkistoitu – Internet Archive) (englanniksi) (cbcsd.org.cn)
Port of Ningbo-Zhoushan Ranks No.1 in the World for Cargo Handling (2010-02-04) (Arkistoitu – Internet Archive) (englanniksi) (ningbo.gov.cn)
Game analysis of Shanghai Port and Ningbo-Zhoushan Port competition cooperation strategy (Arkistoitu – Internet Archive) (englanniksi) (cnki.com.cn)
Zhoushan - beautiful islands on East China sea (Arkistoitu – Internet Archive) (englanniksi) (zhoushan.cn)
Niinimäen työväentalo

| Niinimäen työväentalo |
| --- | --- |
Sijainti:  Niinimäki, Leppävirta
Valmistumisvuosi:  1937
Rakennuttaja:  Niinimäen Työväenyhdistys ry
Runkorakenne:  lauta
Julkisivumateriaali:  lauta
Korkeus:  6 metriä
Kerrosluku:  2
Kerrosala:  170 neliömetriä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Niinimäen työväentalo oli Leppävirran kunnan Niinimäen kylässä sijainnut työväentalo.
Historiaa

Niinimäen työväenyhdistys perustettiin vuonna 1914. Talo valmistui käyttökuntoon vuonna 1937. Yhdistyksellä oli ennen taloa käytössään huvilava, jolla vuonna 1934 järjestettiin 20-vuotisjuhlat. Juhlan ohjelmassa oli kisällilaulua, näytelmä ja tanssia. 20-vuotishistoriikin mukaan jossain vaiheessa satajäseninen Niinimäen yhdistys oli ollut jäsenmäärältään Leppävirran suurin yhdistys. Vuonna 1928 jäseniä oli enää 12 ja vuonna 1931 viisi.
Lisäksi yhdistys ilmeisesti oli heti perustamisvuotensa lopulla ehtinyt ostaa talon, joka kuitenkin paloi joulukuussa 1914. Talon edelliset omistajat asuivat vielä talossa palon aikaan. Vuonna 1947 yhdistys liittyi SKDL:oon. Talossa toimi muun muassa TUL:n seura, joka tuli talon omistajaksi 1960-luvulla. Vuonna 1988 talo oli ilmeisesti vielä olemassa, muttei työväenyhdistyksen tai TUL:n hallussa. Talon myöhemmistä vaiheista tai nykytilasta ei ole tietoa.
Rakennus

Talo oli kaksikerroksinen ja lautarakenteinen. Sen pinta-ala oli 170 neliömetriä, minkä lisäksi siinä oli 150 neliömetriä ullakkotilaa. Rakennuksen korkeus oli noin 6 metriä. 1950-luvulla taloon tehtiin korjauksia.
Toimintaa työväentalolla

Talossa järjestettiin 1930-luvun lopulla muun muassa tanssiaisia ja ohjelmallisia iltamia.
Niko Kumpuvaara

Niko Kumpuvaara vuonna 2014
Niko Antero Kumpuvaara (s. 1981 Oulu) on suomalainen harmonikkataiteilija. Hän toimi vuosina 2008–2012 Oulun musiikkijuhlien ja vuosina 2013–2018 Sata-Häme Soi -musiikkifestivaalin taiteellisena johtajana. Vuonna 2009 hänet nimitettiin vierailevaksi professoriksi itävaltalaiseen Grazin musiikkiyliopistoon.
Uransa alussa Kumpuvaara voitti 24-vuotiaana Saksan Klingenthalissa järjestetyn klassisen harmonikansoiton tärkeimpänä pidetyn kansainvälisen kilpailun vuonna 2005. Aikuisten solistisarjaan osallistui 32 soittajaa 13 maasta, ja Kumpuvaara oli kilpailun ensimmäinen suomalaisvoittaja.
Sooloesiintymisten ohella Kumpuvaara on soittanut  GG Caravan-, Dallapé- ja Maria Ylipää & Ystävät -yhtyeissä. Hän on myös helsinkiläisen musiikkiteatteri Kapsäkin jäsen.
Nils Göran Lüchou

Nils Göran Lüchou (30. huhtikuuta 1896 Helsinki – 28. syyskuuta 1949 Helsinki) oli suomalainen teatteriarvostelija ja dramaturgi.
Lüchoun vanhemmat olivat toimitusjohtaja Carl Birger Lüchou ja tämän ensimmäinen vaimo Hildur Irene Juselius. Hän pääsi ylioppilaaksi 1914 ja valmistui filosofian kandidaatiksi ja maisteriksi. Lüchou opiskeli Pariisissa 1921, 1924 ja 1938 sekä Keski–Euroopassa 1929.
Lüchou oli Söderström & Co -kustannusyhtiön palveluksessa vuoteen 1949 saakka. Hän toimi Dagens Pressin ja Svenska Pressenin teatteriarvostelijana 1920–1949 sekä Yleisradion ruotsinkielisellä puolella dramaturgina 1938–1949. Lüchou oli myös Uusmaalaisen osakunnan kuraattorina 1925–1927.
Lüchou oli naimisissa vuodesta 1921 Marianne Dittmarin kanssa.
Teoksia

Laga mat som Lou-Lou, kirjoittajat Marianne och Nils Lüchou. Söderström, Helsingfors 1934, 2. painos 1934, 3. korj. ja laaj. painos 1957 (Kyllikki Villan suomennos nimellä Hauskaa ruuanlaittoa : pakinaa ja ruuanvalmistusohjeita, Otava 1955, 2. painos 1969)
Rollerna talar; inledning av Eric Olsoni. Söderström, Helsingfors 1951
Teaterstaden Helsingfors under tre decennier: teaterrecensioner 1921–49: inledning och repertoarförteckning 1920–50; red. av Marianne Lüchou. Söderström, Helsingfors 1960
Niinilampi (Toivakka)

| Niinilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Toivakka
Koordinaatit:  62°02′10″N, 26°02′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Leppäveden alue (14.31)
Laskuoja:  Niinilammenoja Vennalampeen 
Järvinumero:  14.311.1.029
Mittaustietoja
Pinnankorkeus:  158,1 m  
Pituus:  290 m  
Leveys:  80 m  
Rantaviiva:  0,609 km  
Pinta-ala:  1,246 ha  
Saaria:  ei saaria 
 fiNiinilampi 
Niinilampi  on Keski-Suomessa Toivakassa Vihijärven lähellä sijaitseva lampi.
Maantietoa

Lammen pinta-ala on 1,2 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Leppäveden lähialueeseen (14.311) se kuuluu. Lammen vedenpinnan korkeus on 158,1 metriä mpy.
Niko Kyyhkynen

Niko Kyyhkynen (s. 7. marraskuuta 1988) on suomalainen korkeushyppääjä. Hän on edustanut vuodesta 2006 Espoon Tapioita edustettuaan aiemmin Leppävaaran Sisua ja Helsingin Kisa-Veikkoja. Häntä valmentaa Reijo Jokela.
Kyyhkynen sijoittui 19-vuotiaiden MM-kilpailuissa Pekingissä 2006 seitsemänneksi tuloksella 219 cm, joka on edelleen hänen ulkorataennätyksensä. Saman ikäluokan EM-kilpailuissa Hengelossa 2007 hän jäi ilman tulosta. Kaunasin 22-vuotiaiden EM-kilpailuissa 2009 hän karsiutui loppukilpailusta.
Kyyhkynen edusti Suomea aikuisten maaottelussa ensimmäisen kerran Helsingissä 2006. Hän voitti sisäratojen Suomen-mestaruuden Mustasaaressa 2009 tuloksella 219 ja sai hopeaa Helsingissä 2011. Ennätyksensä 221 hän hyppäsi niin ikään Mustasaaren hallikilpailussa helmikuussa 2009.
Kyyhkynen osallistui Kissbanglove-tosi-tvohjelmaan vuonna 2016. Kyseessä oli sarjan ensimmäinen tuotantokausi. Kyyhkyselle ei suurta romanssia ohjelmassa syttynyt ja lähti Suomesta vuonna 2017. Nykyäänmilloin? hän toimii hierojana ja menestyvänä puhelinmyyjänä espanjan aurinkorannoilla. Kyyhkynen tunnetaan myös hänen turun murretta muistuttavasta puhetyylistään.
Nighttime Harmony

| Nighttime Harmony Antagonist Zero |
| --- | --- | --- |

EP-levyn tiedot
 Julkaistu: 14. maaliskuuta 2012
 Tyylilaji: death metal, doom metal
 Kesto: 19.53
 Levy-yhtiö: Violent Journey
Antagonist Zeron muut julkaisut
|   | Nighttime Harmony 2012 | Doomed 2012 |
Nighttime Harmony on suomalaisen death/doom metal -yhtyeen Antagonist Zeron EP-levy. Se julkaistiin vuonna 2012 levymerkillä Violent Journey Records.
Kappaleet ovat myös yhtyeen samana vuonna ilmestyneellä esikoisalbumilla Doomed, jota varten ne nauhoitettiin uudelleen. EP:stä julkaistiin rajoitettu 100:n kappaleen painos.
Kappaleet

AZ – 7.14
Nighttime Harmony – 7.13
Fading – 5.26
Kokoonpano

Ben Pakarinen – laulu, kitara
Ville Siikamäki – laulu
Juho Suokas – kitara
Fredde Sjöblom – bassokitara
Aleksi Tervo – rummut
Arvostelut

Imperiumi.net:
Kaaoszine: 8/10
Aiheesta muualla

Nighttime Harmony Discogsissa. (englanniksi)
Albumi Nighttime Harmony Encyclopaedia Metallum -sivustolla (englanniksi)
Nederlands Dagblad

Nederlands Dagblad on alankomaalainen sanomalehti, jonka päivittäinen levikki on noin 30 000. Vastarintaliike perusti lehden alun perin vuonna 1944 nimellä Reformatie-stemmen (Reformaation ääniä). Sodan jälkeen lehden nimeksi vaihdettiin Gereformeerd gezinsblad. Nykyisellä nimellään se on toiminut vuodesta 1967 lähtien. Lehdellä on ollut läheinen yhteys Gereformeerd Politiek Verbond -puolueeseen. Viime vuosina se on laajentanut aihepiiriään, mutta säilyttänyt kristillisen näkökulman.
Aiheesta muualla

Nederlands Dagblad (hollanniksi)
Ylä-Guinea

Ylä-Guinean ja Länsi-Sudanin kartta vuodelta 1905.
Ylä-Guinea on luonnonalue Afrikassa. Se käsittää Atlantin valtameren rannikon Cabo Roxosta Biafranlahteen.
Ylä-Guinean rannikko on alankoa, joka muuttuu 50–200 kilometrin päässä Pohjois-Guinean ylängöksi. Sen pohjoisrinteet laskeutuvat Länsi-Sudanin tasangolle. Ilmasto on trooppinen ja sademäärä korkea. Rannikon sademetsät on suurelta osin hakattu. Pohjois-Guinean ylängöllä on korkeaa heinäsavannia ja jokilaaksoissa galleriametsiä. Ylä-Guinea käsittää kokonaan tai osittain Guinea-Bissaun, Guinean, Sierra Leonen, Liberian, Norsunluurannikon, Ghanan, Togon, Beninin ja Nigerian valtioiden alueet.
Ylä-Guineaksi (ransk. Haute-Guinée) kutsutaan myös yhtä Guinean tasavallan luonnonalueista.
Mustahaikara

| Mustahaikara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Haikaralinnut Ciconiiformes
Heimo::  Kattohaikarat Ciconiidae
Suku::  Kattohaikarat Ciconia
Laji::  nigra
Kaksiosainen nimi
 Ciconia nigra  (Linnaeus, 1758) 
 Oranssi alue on pesimäaluetta, sininen ja vihreä talvehtimisalueita
Katso myös
   Mustahaikara Wikispeciesissä   Mustahaikara Commonsissa 
Infobox OKNimi-testi OKIUCN-testi OK: 
Mustahaikaran muna
Mustahaikara (Ciconia nigra) on kookas kattohaikaroiden sukuun kuuluva haikaralintu.
Koko ja ulkonäkö

Mustahaikara on kiiltävän musta, mutta vatsa ja kainalot ovat valkoiset. Nokka ja pitkät jalat ovat punaiset. Siipien kärkiväli on noin 1,5 metriä.
Molemmat sukupuolet ovat samannäköiset, mutta nuoren linnun höyhenpuku on hieman himmeämpi ja jalat ja nokka ovat lihanväriset.
Levinneisyys

Mustahaikara pesii lämpimissä osissa Eurooppaa, lähinnä mantereen keski- ja itäosissa. Talvet linnut viettävät trooppisessa Afrikassa, lukuun ottamatta Espanjan populaatiota, joka talvehtii pesimäalueillaan. Pesi aikaisemmin Suomessa, mutta katosi 1800-luvulla pesimälajistostamme.
Mustahaikara on vielä kattohaikaraakin harvinaisempi vieras Suomessa, minne joitain yksilöitä eksyy vuosittain, tavallisimmin kevätmuuton yhteydessä toukokuussa ja syysmuutolla elo-syyskuussa.
Elinympäristö

Mustahaikarat elävät laajoilla kosteikkoalueilla, joissa on havupuita. Pesänsä ne rakentavat risuista korkealle puuhun. Toisin kuin läheinen sukulaisensa kattohaikara, mustahaikara on hyvin arka ja varovainen lintu.
Ravinto

Pääravintoa ovat sammakot ja suuret hyönteiset.
Aiheesta muualla

Lehikoinen, Esa 1975: Mustahaikara Ciconia nigra Suomessa 1700-luvulla. -Lintumies 1.1975 s. 30. SLY.
Mustahaikara Lintukuva-verkkopalvelussa
LuontoPortti: Mustahaikara (Ciconia nigra)
ITIS: Ciconia nigra (englanniksi)
Mustahaikaroita
Lissabon (saari)

Lissabon
| --- | --- |
Sijainti:  , Simo Lapin maakunta Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Lissabon on pieni asumaton saari Perämerellä Simon kunnan vesialueella Lapin läänissä. Saari sijaitsee Simojoen suulta noin 3,5 kilometriä lounaaseen, Saikanselän luoteisosassa, Korkiakarin ja Selkäkarinmatalan saarten välissä. Saaren puusto on pääasiassa lehtimetsää, ja sen eteläosa on maannousun myötä syntynyttä rantaa. Saarella ei veneväylän linjataulun lisäksi ole muita rakennuksia.
Nuestra Señora del Carmen (1698)

| Nuestra Señora del Carmen |
| --- | --- |

Aluksen vaiheet
Palveluskäyttöön:  1698
Poistui palveluskäytöstä:  1704
Tekniset tiedot
Uppouma:  800 t
Aseistus
Aseistus:  60 tykkiä
Nuestra Señora del Carmen oli Espanjan laivaston kaksikantinen 60-tykkinen linjalaiva. Se oli alun perin 800 tonnin uppouman omaava urca, joka oli Armada de la Guarda de la Carrera de las Indiasin lippulaivana (esp. capitana). Laivaston toisena lippulaivana (esp. almiranta) oli urca Ignacio.
Palvelus

Alus suojasi 1698 elohopea kuljettaneen saattueen Cádizista päällikkönään Martin Aranguren y Zavala. Se saapui 18. marraskuuta 1698 Veracruziin. Alus siirrettiin Armada de Barloventoon, jonka tehtävänä oli karkottaa skotlantilaiset siirtolaiset Darienista. Alus palasi 19. joulukuuta 1699 Cádiziin mukanaan 2,2 miljoonaa pesoa. Se lähti 19. kesäkuuta 1700 laivueen kanssa Cádizista päällikkönään Mateo de Laya. Laivueeseen kuului kaksi linjalaivaa ja viisi fregattia. Laivueen tehtävänä oli Pedro Fernández de Navarreten laivastossa karkottaa skotlantilaiset Darienista. Laivue saapui 18. elokuuta Cartagena de Indiasiin, mistä se lähti 24. marraskuuta. Laivue saapui 12. joulukuuta Havannaan, mistä se lähti 14. tammikuuta 1701. Laivue palasi 17. maaliskuuta Cádiziin.
Alus kuljetti 14. helmikuuta 1702 uuden kenraalikuvernöörin Buenos Airesiin, mistä se lähti 1703 paluumatkalle. Matkalla alus kohtasi Britannian kuninkaallisen laivaston Sir George Rooken laivueen Cabo de São Vicenten edustalla. Seuranneessa taistelussa alus vaurioitui, minkä seurauksena se ajautui 7. maaliskuuta 1704 rantaan Algarven rannikolle. Hylky jätettiin portugalilaisille.
Northwood

Northwood voi tarkoittaa seuraavia asioita:
Britannia

Northwood, lähiö Lontoon Hillingdonissa, tunnettu brittiarmeijan ja Naton päämajasta
useita paikkakuntia Yhdysvalloissa, Kanadassa ja Australiassa
Muuta

Operaatio Northwoods
Intelin Pentium 4 -suorittimen vuonna 2002 julkaistu toinen malli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Northwood”, voi hakea sivunnimihaulla, laajalla sivunnimihaulla tai tekstihaulla.